محمد بن حنفیہ اس موحد اعظم کی نسل میں تھے ، جس نے اپنے متعلق غلط عقیدہ رکھنے والوں کو زندہ جلادیا تھا ، اس لیے ان کا دامن فاسد عقائد سے آلودہ ہو ہی نہیں سکتا تھا ، ان کے کانوں میں جب اس قبیل کے خیالات پڑتے تھے تو وہ اس کی پوری تردید کرتے تھے ، ایک مرتبہ ان کو معلوم ہوا کہ مختار کے متبعین کہتے ہیں کہ ان کے ( ابن حنفیہ)پاس قرآن کے علاوہ علم ( سینہ ) کا کچھ حصہ ہے ، یہ روایت سن کر انھوں نے مخصوص تقریر کی کہ خدا کی قسم اس کتاب کے علاوہ جو دو لوحوں کے درمیان میں ہے ( قرآن پاک ) رسول اللہ ﷺ سے وراثت میں ہم کو اورکوئی علم نہیں ملا ۔
Entity: محمد بن حنفیہ — Type: /person